Dell
Dell Inc. on yhdysvaltalainen tietokoneita ja oheislaitteita valmistava yritys, jonka Michael Dell perusti vuonna 1984. Sen päämaja sijaitsee Round Rockin kaupungissa, Texasin osavaltiossa. Dell tuotekehittää, valmistaa ja markkinoi laaja-alaisesti henkilökohtaisia tietokoneita, palvelimia, tallennuslaitteita, tietoliikennekytkimiä, televisioita, tulostimia, kämmentietokoneita, ohjelmistoja, oheislaitteita ym.
Intel Developer Forum
Intel Developer Forum (lyhyemmin IDF) on Intelin järjestämä kehittäjätapaaminen, jossa se on yleensä julkistanut uuden prosessoriarkkitehtuurinsa ja kertonut tärkeimmistä uusista hankkeistaan. Ensimmäinen IDF järjestettiin 1997 San Joséssa, josta se siirtyi parin vuoden päästä San Franciscoon. Viimeinen IDF järjestettiin vuonna 2016. Intel ilmoitti huhtikuussa 2017 peruvansa sille vuodelle suunnitellun IDF-tapahtuman ja lopettavan niiden järjestämisen. Intel perusteli päätöstä laajentumisellaan PC-suoritinvalmistajasta datayhtiöksi, mutta lopettamispäätös tulkittiin myös uhkana kuluttajaluokan prosessoreiden tulevaisuudelle. Intel ilmoitti IDF:n jälkeen jakavan viestintäänsä useaan pienempään tapahtumaan.